Arutelu:Tööhõive

message: Selle artikli interwiki lingid ei ole õiged. Suurem osa senistest linkidest sobiks artiklile Tööhõive määr. Artikkel Tööhõive peaks suunama artiklitele Employment (ingl.k), Emploi (prantsuse k), Työllisyys (soome k., kuid praegu on soomekeelne artikkel ekslikult ümbersuunatud artiklile Työttömyys).--VillaK (arutelu) 30. detsember 2014, kell 14:50 (EET)
replies: text: Sa tee need lihtsalt ümber, nii palju kui saad.

text: Üldkeeles mõistetakse tööhõive all sageli tööhõive määra, vastava täpsustusmärkuse peaks artikli algusesse panema.
replies: text: :: Kirjutan esmalt artikli Tööhõive määr, siis püüan interwiki linke veidi sättida, kuid probleem on laiem, kirjutasin sellest pikemalt siin Arutelu:Hõivatu. Kõikide interwiki linkide korrastamine eeldaks aga mitme interwiki lingiahela ümbertegemist, mis jääb minu huviorbiidist hetkel välja, sestap piirdun siin üldise hoiatusega. Näiteks on hetkel ühes lingiahelas koos nii hõivele (Employment, Emploi) kui töösuhetele viitavaid mõisteid (Трудовые_отношения, Rapporto di lavoro), sloveenia keelne artikkel suunab hoopiski tööandjale (Delodajalec) jne --VillaK (arutelu) 30. detsember 2014, kell 16:19 (EET)
replies: text: :::: Nojah, igatahes keegi peab seda tegema. Neid inimesi on vähe, kes sellega tegelevad. Nappida võib asjatundmist ja keelteoskust. Andres (arutelu) 30. detsember 2014, kell 16:34 (EET)
thread_title: Interwiki lingid

message: Tabelis toodud tööhõive määra andmete puhul puudub täpsustus, millise vanuserühma suhtes see määr kehtib ehk millist vanuserühma on siin loetud tööealiseks elanikkonnaks. Kuivõrd viide on lihtsalt Statistikaameti kodulehele (mitte konkreetsemale andmetabelile), siis ei selgu see huvilisele koheselt ka viitele klikkides. Statistikaamet arvutab ja avaldab tööhõive määra väga erinevate vanuserühmade suhtes, sealhulgas 15-64, 15-69, 15-74, 20-74, 15 ja vanemad, 16 kuni pensioniiga. Teadlik lugeja leiab statistika andmebaasist, et siin toodud näitajad käivad vanuserühma 15 ja vanemad kohta, mis aga rahvusvahelistes võrdlustes ei ole sugugi levinud vanusevahemik tööealise elanikkonna defineerimisel. Eurostat avaldab tööhõive määra võrdlevaid andmeid vanuserühma 15-64 kohta ja Euroopa 2020 strateegia raames kasutusele võetud vanuserühma 20-64 kohta (mis arvestab mh et õppimise perioodi pikenemise tõttu sisenevad noored tööturule hiljem). 
Kokkuvõttes, probleem on niisiis selles, et 
a) puudub vanusevahemiku täpsustus, 
b) andmed on esitatud nö absoluutse tõena Eesti tööhõive määrast (lugeja jaoks ei selgu, et tööealise elanikkonna teistsugusel defineerimisel oleks tööhõive määr erinev), 
c) kasutatud on ebatraditsioonilist tööealise elanikkonna määratlust 15+ (sisuliselt tähendaks see, et kõiki 15-aastaseid ja vanemaid inimesi loetakse tööealisteks kuni surmani), mis näitab tööhõive määra madalana - numbritest paistab, et ainult iga teine tööealine inimene Eestis töötab.
Võrdluseks - võttes aluseks Euroopa 2020 strateegia tööhõive määra indikaatori 20-64 vanuserühma kohta, oli tööhõive määr Eestis 2010. aastal 66,5% (ehk igast kolmest tööealisest inimesest töötas 2) ja 2013. aastal 73% (ehk igast neljast tööealisest inimesest töötas 3). Korrigeerin artiklit vastavalt. Eeltoodud jutt on lihtsalt asjahuvilistele selgituseks, miks on sarnaste suhtarvude puhul oluline näidata, millise vanuserühma suhtes need kehtivad.--VillaK (arutelu) 30. detsember 2014, kell 17:38 (EET)
thread_title: Tööhõive määr